***OBRAZLOŽENJE OPĆEG DIJELA FINANCIJSKOG PLANA***

**10970 – TRGOVAČKI SUD U SPLITU**

1. **UVOD**

Trgovački sud u Splitu 30. rujna 2023. ima 76 zaposlenika: 13 sudaca, 59 službenika i 4 namještenika.

Trgovački sud u Splitu pripada razdjelu 109 Ministarstvo pravosuđa i uprave glava 70 Trgovački sudovi (oznaka 10970). RKP Trgovačkog suda je 3566.

Izrada prijedloga financijskog plana proračunskog korisnika temelji se na Zakonu o proračunu („Narodne novine“ broj: 144/2021.), Pravilniku o proračunskom računovodstvu i Računskom planu („Narodne novine“ broj: 124/2014., 115/2015., 87/2016., 3/2018., 126/2019. i 108/2020.) i Pravilniku o proračunskim klasifikacijama („Narodne novine“ broj: 26/2010., 120/2013. i 1/2020.).

Temeljem uputa Ministarstva financija za izradu prijedloga Državnog proračuna Republike Hrvatske za razdoblje 2024.-2026. godinu i limita koje je odredilo Ministarstvo pravosuđa i uprave, Trgovački sud u Splitu izrađuje prijedlog financijskog plana koji sadrži:

1. OPĆI DIO FINANCIJSKOG PLANA
2. POSEBNI DIO FINANCIJSKOG PLANA
3. OBRAZLOŽENJE FINANCIJSKOG PLANA

Prihodi i rashodi u financijskom planu proračunskog korisnika iskazuju se isključivo po gotovinskom načelu.

1. **PRIHODI I PRIMICI**

Prihodi se priznaju u izvještajnom razdoblju u kojem su postali raspoloživi i pod uvjetom da se mogu izmjeriti.

Izvori financiranja:

-11 - opći prihodi i primici (račun 671)-99,95392% ukupnog prihoda 2024.

-31 - vlastiti prihodi (račun 661)-0,03948% ukupnog prihoda 2024.

-43 – ostali prihodi za posebne namjene (račun 652) – 0,00660% ukupnog prihoda 2024.

Plan prihoda i primitaka

|  |  |  |  |
| --- | --- | --- | --- |
| **VRSTA PRIHODA** | **PLAN ZA 2024.****U EUR-ima** | **PROJEKCIJA ZA 2025. U EUR-ima** | **PROJEKCIJA ZA 2026. U EUR-ima** |
|
| **OPĆI PRIHODI I PRIMICI** | **2.015.044** | **2.026.808** | **2.034.104** |
|  **VLASTITI PRIHODI** | **796** | **796** | **796** |
| **OSTALI PRIHODI ZA POSEBNE NAMJENE** | **133** | **133** | **133** |
| **UKUPNO** | **2.015.973** | **2.027.737** | **2.035.033** |

Opći prihodi i primici obuhvaćaju prihode koje ostvarujemo iz nadležnog proračuna za financiranje redovne djelatnosti – vođenje sudskih postupaka iz nadležnosti trgovačkih sudova ( A 639000).

Vlastiti prihodi odnose se na prihode od fotokopiranja i najam prostora za postavljanje samouslužnog aparata. Planiramo ostvariti vlastite prihode 2024. od 796 EUR, projekcija 2025. i 2026. je ista i iznosi 796 EUR. Navedeni prihodi se uplaćuju u državni proračun, te se koriste za podmirenje materijalnih rashoda prema odobrenom financijskom planu nadležnog ministarstva. Planirali smo podmiriti slijedeće materijalne rashode: uredski materijal i ostali materijalni rashodi, usluge tekućeg i investicijskog održavanja, zakupnine i najamnine, reprezentacija i ostali nespomenuti rashodi poslovanja.

Ostali prihodi za posebne namjene odnose se na kamate ostvarene od sredstava koja se vode na računima sudova. Planirali smo od ostvarenih prihoda podmiriti rashode za usluge telefona, pošte i prijevoza (2024.,2025.) i usluge tekućeg i investicijskog održavanja (2026.). U 2022.godini uplaćeno je od 39.944,50 EUR ostalih prihoda za posebne namjene. Planiramo do kraja ove godine sredstva povući iz proračuna te ih koristiti za tekuće i investicijsko održavanje.

1. **RASHODI I IZDACI**

Plan rashoda i izdataka

|  |  |  |  |
| --- | --- | --- | --- |
| **VRSTA RASHODA** | **PLAN ZA 2024.****U EUR-ima** | **PROJEKCIJA ZA 2025. U EUR-ima** | **PROJEKCIJA ZA 2026. U EUR-ima** |
|
| **31** | **RASHODI ZA ZAPOSLENE** | **1.829.600** | **1.843.000** | **1.845.000** |
| **32** | **MATERIJALNI RASHODI** | **175.000** | **177.000** | **183.000** |
| **34** | **FINANCIJSKI RASHODI** | **1.300** | **1.200** | **1.200** |
| **42** | **RASHODI ZA NABAVU PROIZVEDENE DUGOTRAJNE IMOVINE** | **4.144** | **4.281** | **3.504** |
| **45** | **RASHODI ZA DODATNA ULAGANJA NA NEFINANCIJSKOJ IMOVINI** | **5.000** | **1.327** | **1.400** |
| **IZVOR FINANC.11** | **2.015.044** | **2.026.808** | **2.034.104** |
| **32** | **MATERIJALNI RASHODI** | **796** | **796** | **796** |
|  | **IZVOR FINANC.31** | **796** | **796** | **796** |
| **32** | **MATERIJALNI RASHODI** | **133** | **133** | **133** |
| **IZVOR FINANC.43** | **133** | **133** | **133** |
| **UKUPNO** | **2.015.973** | **2.027.737** | **2.035.033** |

Odstupanja od prošlogodišnjih projekcija došlo je zbog povećanja pozicije 31 – rashodi za zaposlene, a sve zbog povećanja osnovica i koeficijenata pravosudnih dužnosnika i državnih službenika i namještenika, te materijalnih prava službenika i namještenika.

Rashodi za zaposlene i ostale rashode za zaposlene planirali smo prema stvarnim potrebama, sukladno Pravilniku o unutarnjem redu, Zakonu o plaćama sudaca i drugih pravosudnih dužnosnika, Uredbi o nazivima radnih mjesta i koeficijenata složenosti poslova u državnoj službi, Kolektivnim ugovorom za državne službenike i namještenike. U izračun za plaće nisu uključena nova zapošljavanja zbog toga što bi premašili limit odobren od nadležnog ministarstva.

Očekuje se digitalizacija (skeniranje) zbirke isprava Sudskog registra, pa će se u tom slučaju ukazati potreba za prekovremenim radom (ovaj sud ima veliki broj zbirki isprava cca 40.000). Planirana su sredstva i za dodatna ulaganja na građevinskim objektima (2024., 2025. i 2026.), koja se izvode izvan radnog vremena i subotom, te radi kontrole i nadgledanja rada izvođača javlja se potreba za prekovremenim radom službenika i namještenika. Iz naprijed navedenih razloga za razdoblje 2024-2026. planirali smo sredstva za prekovremeni rad. Ostali rashodi za zaposlene i naknade za prijevoz na posao i s posla planirali smo prema stvarnim potrebama sukladno Kolektivnim ugovorom za državne službenike i namještenike. Planirana sredstva na skupini 31 rashodi za zaposlene za 2024. iznose 1.829.600 EUR.

Naknade za prijevoz na posao i s posla planirali smo prema stvarnim potrebama sukladno Kolektivnim ugovorom za državne službenike i namještenike. Od materijalnih izdataka najveći iznosi iskazuju se na poziciji 3231 – poštanske usluge. Ugovor o opskrbi el.energije sklopljen je u 2022., nepovoljniji je od prethodnog, odnosno došlo je do poskupljenja cijena usluge. Međutim, Vlada je Uredbom osigurala povoljnije cijene električne energije, a koja je na snazi do ožujka 2024. 3236 -zdravstvene usluge su planirane sukladno Kolektivnom ugovoru, uračunati su sistematski pregledi svih zaposlenika, te iste za novozaposlene službenike. Planirana sredstva na skupini 32 materijalni rashodi za 2024. iznose 175.000 EUR.

Sredstva planirana za financijske rashode u 2024. iznose 1.300 eura. Odnose se na usluge platnog prometa i kamate vezane za nabavu službenog vozila putem leasinga.

Planirali smo za 2024. ulaganje u uredsku opremu i namještaj za novozaposlene pravosudne dužnosnike i državne službenike u iznosu od 795 EUR. Planirana je nabava opreme u iznosu od 4.144 EUR.

Dodatna ulaganja planirana su za 2024., 2025.i 2026. Navedena ulaganja odnose se na proširenje arhive suda (1.327 EUR+1.400 EUR) i instaliranje opreme za protupožarnu zaštitu u istoj (5.000 EUR). Arhiva sudskog registra je trajna arhiva, koja se ne izlučuje i koja se mora čuvati u sudu. U arhivi suda ne postoji sustav vatrodojave. Kako bi se pravilno zaštitila arhivska građa, potrebno je postaviti sustav vatrodojave u prostorijama zgrade u kojem je smješten dio arhive. Nabava uredskog namještaja i opreme za 2025.i 2026. (796 eura) povezana su sa istim.

Plan rashoda i izdataka

Prilikom izrade financijskog plana, sukladno uputama nadležnog Ministarstva, korišteni su slijedeći limiti za materijalne i financijske rashode (izvor financiranja 11):

|  |  |  |  |  |
| --- | --- | --- | --- | --- |
| **Red.br.** | **TRGOVAČKI SUD** | **2024.** | **2025.** | **2026.** |
| **LIMIT EURO** | **LIMIT EURO** | **LIMIT EURO** |
| 1. | SPLIT | 2.015.444 | 2.026.808 | 2.034.104 |

Rashodi prema funkcijskoj klasifikaciji

Rashodi se planiraju utrošiti na funkciju 03 – Javni red i sigurnost, 033 – sudovi.

1. **PRIJENOS SREDSTAVA IZ PRETHODNE U SLJEDEĆU GODINU**

Kod vlastitih izvora financiranja rashodi se financiraju iz prihoda koji se ostvare tijekom tekuće godine, ali i prenesenog stanja na računu („donos“). Krajem 2023. godine ostat će određeno stanje na računu koje se prenosi u sljedeću 2024. godinu („odnos“). Planirani donos / odnos za izvor financiranja 31 iznosi 13,27 EUR-a za razdoblje 2024-2026. (isti iznos za sve tri godine).

1. **UKUPNE I DOSPJELE OBVEZE**

Prikaz obveza Trgovačkog suda u Splitu:

|  |  |  |
| --- | --- | --- |
|  Stanje obveza na dan | Ukupne obveze EUR ) | Dospjele obveze EUR |
| 31.12.2022. | 13.349.564,03 | 0,00 |
| 30.06.2023. | 14.632.357.96 | 0,00 |

Nedospjele obveze na skupini 23 na dan 30.6.2023. najvećim dijelom odnose se na obveze za primljene predujmove koje se nalaze na depozitnom računu suda.

Trgovački sud u Splitu zaključio je ugovor o financijskom leasingu automobila broj 1061518 OTP Leasing d.d. iz Zagreba. Ministar financija dao je suglasnost Ministarstvu pravosuđa i uprave za Trgovački sud u Splitu za razdoblje od 2022.-2026., te za 3 rate u  2021.godini.

U financijskom planu za 2024.-2026. godinu, vezano za nabavu osobnog automobila, planirali smo kako slijedi:

|  |  |  |  |
| --- | --- | --- | --- |
|  |  |  |  |
|  |  |  |  |
| GODINA | SKUPINA RAČUNA | UKUPNOEUR |
| 3427  (kamate)EUR | 4231  (glavnica)EUR |
| 2024. | 320,65 | 3.348,09 | 3.668,74 |
| 2025. | 184,25 | 3.484,49 | 3.668,74 |
| 2026. | 44,32 | 2.707,25 | 2.751,56 |
| UKUPNO | 1.000,94 | 12.756,84 | 13.757,78 |

U Splitu, 11. siječnja 2024.

 PREDSJEDNIK SUDA

 Ivan Čulić